Mads Mathias

Mads Mathias (Juul Johansson) (født 9. januar 1981 i Silkeborg) er en dansk saxofonist og sanger og sangskriver.

Biografi 
Mads Mathias er opvokset delvist i Tanzania og i fødebyen Silkeborg – i et hjem med klaver og 34 andre instrumenter, som han udforskede siden kravlestadiet. Saxofonen blev hovedinstrumentet i 11-årsalderen, og som 20-årig blev han optaget på Rytmisk Musikkonservatorium, hvorfra han fik en diplomuddannelse i 2007.

I 2012 udkom debutsoloalbummet "Free Falling" , som skaffede ham en Danish Music Award for 'Årets Nye Navn' , en 'Honourable Mention Award' ved en af verdens største sangskriverkonkurrencer, solistpriser, anmelderroser og airplay på P1, P4, P8 JAZZ. Som sanger optræder Mads Mathias udover egne orkestre med DR Big Bandet, Tivoli Bigband og Six City Stompers.

Mads Mathias blev i en tidlig alder en del af det jyske jazzmiljø og spillede med folk som Finn Odderskov og Hans Brockstedt, der tog ham under sine vinger. I dag er Mads Mathias en del af det danske musikmiljø: Som studiemusiker, hvor han har bidraget til adskillige pladeudgivelser og som hyppigt anvendt livemusiker, hvor han har spillet med navne som Leroy Jones, Anne Linnet, Bob Wilber, Per Vers, Alphabeat, Sinne Eeg, Billy Cross, Paulo Moura (BRA), Thomas Buttenschøn, Martin Hall, Jens Fink-Jensen, Mika Vandborg og Karen Mukupa.

Som 17-årig var Mads Mathias ude for en trafikulykke, hvor han skadede sin hånd og mistede tre fingre. Han havde på daværende tidspunkt spillet saxofon i 6 år og havde udsigt til en karriere inden for musikken, men turde ikke tro på, at han kom til at spille igen. Da der var en del jobs, som allerede var booket, begyndte han at synge i stedet. Efter genoptræning kom han siden til at spille igen og er i dag både saxofonist, sanger, pianist og trompetist.

Bands 
 Six City Stompers – Neo-New Orleans jazzorkester som turnerer meget i Skandinavien. Orkestret har udgivet flere anmelderroste album.
 Mads Mathias Orchestra – Sangeren og sangskriveren Mads Mathias' store 10-mandsorkester med arrangementer af arrangøren Peter Jensen. En udgivesle er på vej.
 DEM- Fandenivoldsk freejazzband med mantraet "hvorfor skal avantgarde være kedeligt, når det kan være en udadvendt energiudladning!"
 Per Vers - Rapperen, lyrikeren og ordkunstneren.
 Mads Mathias Kvartet – Med Peter Rosendal. Spiller rundt omkring på landets jazzklubber og på ”hjemmebanen”- La Fontaine i København.
 Nanne-Emelie – Med pop-jazz-sangerinden Nanne-Emelie.
 Tuesday Night Brass Band - Funky New Orleans brass med base på spillestedet Mojo, hvor de spiller hver 2. tirsdag i måneden.
 Ayi Solomon' - percussionisten Solomons afro-jazzband.
 In Duet - Klassiske evergreen-duetter med sangerinden Cathrine Legardh.

Diskografi 
 Woodcock Weather Kings, 1999
 List "Sound Venue Compilation", 2003
 Riverboat Jazz Festival, 2005
 Louise Brüel "Trafficking", 2005
 Jean Paul "On My Way", 2006
 DEM "DEM", 2006
 Femø Jazz Festival, 2006
 AlphaBeat "Fascination", 2006
 Ronald Andersen "Club Blues", 2006
 Femø Jazz Festival, 2007
 Clara Sofie "Jeg er din", 2007
 Kefas "Great Joy", 2007
 Six City Stompers "Work Around The Rules", 2008
 Rikke Lundorff "You Might See Yourself", 2008
 Oui Mari, 2008
 Ayoe Angelica "Dandelion", 2009
 Six City Stompers "Miss Floridor", 2011
 Six City Stompers "Dig og mig og vi to", 2011
 Karen Mukupa "Human", 2012
 Mads Mathias "Free Falling", 2012
 Sidsel Storm "Nothing In Between", 2012
 Six City Stompers "The Formula", 2012
 Mika Vandborg "Wall Of Books", 2013
 Martin Hall "Phasewide, Exit Signs", 2013
 Malene Kjærgård "Happy Feet", 2013

Referencer

Eksterne henvisninger 
 Mads Mathias' hjemmeside
 

Saxofonister fra Danmark